અમદાવાદ: ટ્રાફિક નિયમના ભંગ બદલ હવે સ્થળ દંડની જગ્યાએ ટ્રાફિક પોલીસે લોકોને ઇ-મેમો ફટકારવાનું નક્કી કર્યુ છે. શહેરમાં લાગેલા રર૬ સીસીટીવી કેમરા અને અમદાવાદ ટ્રાફિક પોલીસ એપ દ્વારા મોબાઇલથી ફોટો પાડી ઇ-મેમો આપવામાં અનેક છબરડાઓ સામે આવ્યા છે. છબરડાના કારણે લોકોને મુશ્કેલી પડતાં હવે ટ્રાફિક પોલીસને લોકો ભૂલ ભરેલાં ઇ-મેમો માહિતી ઇ-મેલ કરી શકશે. જેથી ટ્રાફિક પોલીસ આવા ઇ-મેમોને ડિસ્કાર્ડ કરી દેશે. પોલીસે અત્યાર સુધીમાં ૧૦ લાખ ઇ-મેમોમાંથી પ૬૮૮ ઇ-મેમો ડિસ્કાર્ડ કર્યા છે.